钦定古今图书集成/明伦汇编/闺媛典/第091卷 > 康春花
## 钦定古今图书集成/明伦汇编/闺媛典/第091卷 > 康春花

按《来安县志》：康春花，父保以许配陈祥之子洪。洪远
适。保死，母陆他适，春花依其祖母冯及姑母衣食，凡
七易寒暑，洪不归。有茅富者谋妻之，不从，潜剪发指
所葬地曰：“吾将结庵终身于此。”又三年洪犹不归，富
竟强委禽于冯，且绐曰：“陈祥亦诺矣。”女度势不可已，
密诣父坟痛哭，归而自缢。县令闻于上，置额于旌善
“亭，亲祭拜，立碑表其墓。”